**1-модуль. Андрагогиканың ғылыми мәртебесі**

**1-дәріс (бейнедәріс түрінде): .** Андрагогиканың пайда болуы мен даму себептері. Ересектерге білім беру жұмысының маңызының өсу себептері. Ересек адамның өз білім, білік, дағдыларын әрдайым жаңартып отыру себептері. Ересектер білімінің түрлері.

**АНДРАГОГИКА  — ЕРЕСЕКТЕРДІ ОҚЫТАТЫН ҒЫЛЫМ**

 «Андрагогика» термині 100 жылдан бері қолданылып келеді, оны ғылымға 1833 жылы педагогика тарихын зерттеуші неміс тарихшысы А.Капп енгізген. «Педагогика» сөзімен ұқсастық негізінде құрылған бұл терминнің шығу тегі грек тілінен (грек.andros – ересек адам және agogge – басшылық, тәрбие) бастау алады. Егер сөзбе-сөз аударатын болсақ, андрагогика — бұл "адамды жетелеу" (адамтану ғылымы). Андрагогиканы түрлі бағытта: ғылыми білім саласы, әлеуметтік тәжірибе, оқу пәні ретінде де қарастыруға болады.

Бұл тақырыпты әр жылдары Гер ван Энкеворт, әлеуметтанушылар Юджин Розеншток, Э. Линдеман және т.б зерттеп дамытқан, «андрагогика» термині 1950 жылдарда Швейцария, Германия, Югославия, Нидерланды сынды елдердегі бірнеше басылымда сөз етілген. 1951 жылы Хайнрик Ханзельманның «Андрагогика: ересектерге білім берудің мәні, мүмкіндіктері мен шегі» атты кітабы жарық көрді. 1957 жылы неміс педагогі Франц Поггелер «Андрагогикаға кіріспе: ересектерге білім берудің негізгі мәселелері», ал 1959 жылы Югославияда М. Огризович «Андрагогика мәселелері» атты кітабын шығарды. Осы жылы Нидерландының профессоры Т.Т. тен Хаве «андрагогика ғылымына арналған» конспект жоспарын басып шығарды.

1960 жылдан бастап Еуропаның бірқатар елдеріндегі университеттерде андрагогика факультеті ашыла бастады, олардың қатарында Загреб және Белград (Югославия), Будапешт пен Дебрецен (Венгрия), Амстердам (Нидерланды) университеттері бар. Ересектерді оқыту мәселелеріне бағытталған журналдар пайда болып, андрагогикалық қоғамдар құрылды, «Андрагогика» пәні университет бағдарламаларына енгізіле бастады. Алайда, Й.Райшманның айтуы бойынша «андрагогика» терминінің ересектерге ағылшын тілінде білім беретін әлеміндегі «ұлы кезеңі» АҚШ-тың ересектерге білім беру ісіндегі жетекші ғалымы Малколм Ш.Ноулздан басталды.

1968 жылы М.Ш.Ноулз андрагогика туралы өз көзқарасын баяндап жазған «Андрагогика, педагогика емес» атты алғашқы мақаласын жариялады. М.Ш. Ноулз клиникалық психология, дамыту психологиясы, әлеуметтану және әлеуметтік психология, философия сынды әлеуметтік ғылымдардың бірқатар жетістіктеріне сүйенеді. М.Ш.Ноулз түйсіктің мінез-құлыққа әсері жайындағы Зигмунд Фрейдтің, Карл Юнгтің (адам санасы төрт қызметі: түйсіну, ойлау, сезу және ішкі түйсінуді атқаратындығы туралы), Эрик Эриксонның (адамның «сегіз жасын» атап көрсетті), Абрахам Маслоудің («қажеттілік қауіпсіздігінің» маңызы) және Карл Роджерстің (білім берудегі тұлғаға бағытталған тәсілдеменің бес болжамы) идеяларын қарастырды.

М.Ш.Ноулз ересектерге білім беру саласындағы ғалымдардың көпшілігі оқудың проблемаларын алдымен балаларды оқытумен байланысты теорияларды ересектерді оқытуға бейімдей отырып шешуге тырысқандығы туралы жазды[1].

XIX ғасырдың екінші жартысында Ресейде және шетелде халықты ағарту ісінің түрлі формаларын (жексенбілік және кешкі мектептер, халықтық мектептер, мұражайлар, кітапханалар) ұйымдастыруға тікелей қатысы бар қоғам қайраткерлері мен ойшылдары жинақталған тәжірибе негізінде ересектерді оқытудың мақсат-міндеті мен ерекшеліктері жайында өз тұжырымдарын білдірген басылымдар пайда бола бастады. Ресейде «андрагогика» термині  20-жылдарда ересектерге білім беру саласындағы белгілі педагог Е. Н. Медынскийдің және өзге де педагогтар мен халыққа білім беру ісі қайраткерлерінің еңбектерінде талқылана бастады (Е.Н.Брюнелли, С.Е.Гайсинович, Е.Н.Голант, Н.К.Крупская, Л.П.Лейко, А.П.Пинкевич, К.А.Попов, А.Ф.Рындич, А.И.Филытинский, С.А.Цыбульский және т.б). Ересектерді оқыту ісі бастапқыда балаларға білім берудің теориясы мен практикасы ретінде құрастырылған педагогиканың ұстанымдары мен қағидаттары негізінде құрыла алмайды деген пікір ұсынды.

90-жылдары Ресейде андрагогика мәселелеріне арналған еңбектер топтамасы (С.Г.Вершловский, М.Г.Громкова, С.И.Змеев және т.б) шығарылды. Сонымен қатар ресейлік педагогикада мамандыққа кіріспе ретінде кәсіби-техникалық, арнаулы орта және жоғары білім беруде ересектерді оқытудың заңдылықтарын сипаттайтын зерттеулердің үлкен тәжірибесі (С.Я.Батышев, А.П.Беляева, Г.А.Бордовский, Н.В.Кузьмина, Э.А.Манушин, А.М.Новиков, В.А.Поляков, В.А.Сластенин және т.б) жинақтала бастады.

С.Змеев, М.Кларин, В.Исаев, А.Бояршинов сынды ғалымдар білім беру кеңістігіндегі жаңа ғылымның мәселелерін: андрагогиканың өзектілігі (кең ауқымдағы білім беру нарығының бағытталуы), андрагогиканың педагогикадан ерекшелігі (ересектерге білім берудің балаларды оқытудан айырмашылығы), қағидаттары, оқыту технологиялары мен нәтижесін талқылады. С.Змеевтің еңбектерінде білім алушылардың психо-андрагогикалық диагностикасының ерекшеліктері туралы нақты ұсыныстар берілген.  Андрагогика педагогикадан негіз алады, сондықтан ересектерді оқытуды ұйымдастыру кезінде педагогикадағы Е.Паркхерсттің дальтон-жоспарын, когнитивті психология (Р. Солсо); іс-әрекет және танымдық үдеріс психологиясы, тұлға психологиясы, үйрету теориясы (Б.Ф.Скиннер, И.П.Павлов), педагогикадағы нейролингвистикалық бағдарламалау (М.Эриксон, С.Ковалев, С.Горин, А.Бакиров) және білім беру технологиялары (М.Кларин) сынды жетістіктерін де пайдаланған дұрыс.

Қазақстанда ересектерді оқытуды әзірлеу және жүргізу тәжірибесі алпыс жылдай уақытты қамтиды, педагог кадрлардың біліктілігін арттыру жүйесінде Б.А.Альмухамбетов, Р.С.Димухаметов, А.А.Жайтапова, С.Т.Мухамбетжанова, К.С.Мусин, Б.А.Койшибаев, Н.А.Лебедева, Б.А.Тургунбаева және т.б авторлар ұсынған педагогтарды оқытумен байланысты зерттеу жұмыстары жүргізілгені мәлім.

Андрагогика ғылым саласы ретінде барлық даму сатыларынан әлі өткен, оны түрлі ғалымдар ғылым, білім және білім берудің жаңа саласы, педагогикалық ғылымның бағыты мен саласы, ғылыми білім мен әлеуметтік тәжірибе аясы, ересектерге білім берудің теориясы мен практикасы, оқу пәні және т.б ретінде қарастырады. Эмпирикалық материал жинақталған, алайда көптеген жетілдірілген модельдердің (андрагогикалық оқыту моделінен басқа) әзірленуі жайында мәлімет жоқ, өз кезегінде М.Ш.Ноулз айтқан біртұтас теория құрылмады. Осының барлығы әлі күнге дейін андрагогиканың дербес ғылым ретінде тұрақталмағандығын білдіреді [1].

 Қазіргі таңда Еуропаның барлық бөлігінде «андрагогика» терминіне қарағанда «ересектерді оқыту», «алдағы білім алу» және «ересектер педагогикасы» терминдері жиі қолданылып жүр. Соған қарамастан, И.А.Колесникованың сөзіне сәйкес, андрагогика «адамның үздіксіз білім алуы, тек қана ересектерді білім беруді ұйымдастыру ісіне тарту немесе өндірісті, экономиканы, адамзат қауымын дамыту мақсатында үздіксіз білім беру жүйесін құруға қарағанда жаһандық деңгейдегі құбылыс екенін түсіну маңыздырақ». Оқытудың нақты бір кезеңі, оқу орнының «қабырғасы» мен ережелерімен шектелмеген жағдайда үздіксіз білім алу өміршеңдік, ал адамның өмірі үздіксіз білім алу үдерісі сипатына ие болады. Өмір бойы үздіксіз білім алу адами қасиеттердің (басқаша айтқанда,  адами келбеттің) толысуына ықпал етеді. Осы орайда ересек білім алушыны жетелеу– мемлекетік және қоғамдық құрылыстың барлық деңгейінде үздіксіз білім алу үдерісінің дамуына ықпал ету дегенді білдіреді. [2]

Әдебиеттер тізімі:

1.                Андрагогикалық тәсілдеменің негізгі ұғымдары. Кукуев А.И.// Оңтүстік Федеральді Университетінің Хабарлары. Педагогикалық ғылымдар. № 9, 2009.– 57-64 бб.

2.                Андрагогика негіздері. И.А.Колесникованың ред. Мәскеу, ACADEMA. – 2007.

3.                Барвенко О.Г. Ересектерге шетел тілін үйретудегі кедергілер. Автореф. псих. ғыл. канд. дисс… — Дондағы Ростов, 2004.

**Андрогогика – ересектерді оқыту ілімі**

Экономикалық ынтымақтастық Ұйымының өткiзген конференциясында бiлiктiлiктi арттыру мекемесi маманының моделiне мына төмендегi құзырлылықтарды енгiзедi:

-         мұғалiмдердiң өзiн өзi дамытуын ынталандыру және қолдау;

-         жаңа рольдер мен жауапкершiлiктер қабылдауға дайын болу;

-         мұғалiмдердiң кәсiби әрекетiндегi пайда болатын күрделi жағдайларды шешуге дайын болу үшiн өз бiлiмiн тұрақты заман талабымен сәйкестендiрiп отыру;

-         мектеп практикасындағы проблемаларды шешудiң жолын ұсына бiлу;

-         мектептегi жаңашылдық бастамаларды басқара бiлу, енгiзуге қабiлеттi болу.

Осыған сәйкес ол төмендегiдей ролдь атқаратындығы анықталған: эксперт, нұсқаушы; ұйымдастырушы көмекшi, кеңесшi, идеялар генераторы, катализатор, дәрiскер, провайдер (ғылыми-әдiстемелiк ақпараттар мен технологиялармен қамтамасыз етушi т.б).

Андрагог-педагог ересектердi оқыту технологиясын меңгергенде ғана бұл iс нәтижелi болады. Оған жоғарыда аталып өткен белсендi оқыту әдiстерi мен бағалау, жоспарға коррекция жасап өзгерiстер енгiзе алу, өз бетiнше бiлiм алу жұмыстарын ұйымдастыра бiлу сияқты бiлiмдер керек.

Ең алдымен андрагог-педагог ол өзiн озат тәжiрибенiң, жаңа ақпараттың иеленушiсiмiн деген ойдан арылуы қажет. Ол – кәсiби қарым-қатынасты, тәжiрибе алмасуды ұйымдастырушы, мұғалiмдердiң кәсiби мәндi сапаларының дамуына жағдай жасаушы. Бұл андрагог-педагог педагогикадағы әрекетiнiң мiндеттерi жағынан өзгеше жаңа мамандық деген сөз.

Оларға ең алдымен психо-андрагогикалық диагностика жүргiзiп, оның нәтижесiн шығара алу жатады. Сондай-ақ ғылыми және әдiстемелiк әдебиеттермен жұмыс, компьютердi пайдалана алу – негiзгi шарттардың бiрi.

Андрагог-педагогқа тән қасиет шыдамдылық, төзiмдiлiк, эмпатия, ашықтық, энтузиазм, әдiстмелiк, әртiстiк, ұйымдастырушылық қабiлеттер, сонымен бірге өзiн-өзi жетiлдiрушiлiк қабiлетi жатады. Адамды түсiне бiлу, оның көзқарасын сыйлау, көп пiкiрлiлiктi құрметтеу, тең құқықтылықты мойындау сияқты гуманистiк құндылық бағыттары болуы мiндеттi. Ол қасиет сапаларды андрогог-педагог өз бойында қалыптастыра бiлгенi жөн.

Андрогогика (андрос грекше – ересек адам) – оқыту үрдiсi барысындағы оқытушы мен үйренушiлердiң iс-әрекеттерiн негiздейтiн, ересектердi оқыту туралы ғылым. Андрогогиканың негiзiн салушылар бiлiм беру саласындағы көрнектi американ қайраткерi Малколм Шеппард Ноулз, ағылшын ғалымы Питер Джарвис, американдық ғалым Р.М.Смит. Малколм Шеппард Ноулз 1970 жылы “Ересектерге бiлiм берудiң қазiргi тәжiрибесi” атты еңбегiнде осы бағыттағы iзденiске алғашқы қадам жасады.

М.Ш.Ноулз бойынша “Андрогогика – ересектерге бiлiм алуға көмектесу өнерi мен ғылымы”.

Ал Швейцар зерттеушiсi П.Фюрте “Андрогогика – адамды өмiр бойы қалыптастыру туралы ғылым” деп есептейді.

Андрогогика ғылымының негiзгi шарттары:

1.Өз бiлiм алуындағы жетекшi рөл үйренушiнiң өзiне тиесiлi.

2.Ересек үйренушi өзiн-өзi басқаруға, өзiн-өзi көрсетуге ұмтылады және солай сезiнуi тиiс.

3.Ересек адамда өзiнiң және өзгелердiң үйренуi барысында қажет болуы мүмкiн өмiрлiк тәжiрибесi бар.

4.Ересек адам өмiрлiк маңызы бар мәселелердi шешу мен нақты мақсаттарға жету үшiн бiлiм алады.

5.Ересектер үйренушi оқыту барысында алған бiлiм-бiлiк-дағдыларды кейiнге қалдырмай пайдалануды көздейдi.

6.Ересектердiң оқу iс-әрекетi кейде шектейтiн, кейде көмектесетiн уақыттық, кеңiстiктiк, тұрмыстық, кәсiптiк және әлеуметтiк факторлар арқылы өзгерiске түседi.

7.Ересектердi оқыту үрдiсi оның барлық (жоспарлау, жүзеге асыру, бағалау және түзету) кезеңiнде оқытушы мен үйренушiнiң бiрлескен iс-әрекетi түрiнде ұйымдастырылады.

Синергетикалық басқаруға тікелей ықпал ететін андрогогикалық оқыту моделi педагогикалық оқыту моделiнен көптеген параметрлер бойынша ерешеленедi (М.Ш.Ноулз):

1.Үйренушi тәжiрибесi бiлiмнiң бай көзi болып табылады.

2.Үйренушi алған бiлiмiн бiрден пайдаланады.

3.Оқыту пәнге емес, мәселе шешуге бағытталған.

4.Оқыту үрдiсiн жоспарлау, сұраныстарды анықтау және оқыту мақсаттарын қою бiрлесе жүзеге асырылады.

5.Оқу iс-әрекетi өз тәжiрибесi негiзiнде жаңа бiлiм iздеу технологиясы арқылы жүзеге асырылады.

Оқытудың андрогогикалық қағидалары (С.И.Змеев):

1.Өздiгiнен оқып-үйренудiң басымдығы.

2.Бiрлескен iс-әрекет.

3.Үйренушiнiң тәжiрибесiне сүйену.

4.Оқытуды дараландыру.

5.Оқытудың жүйелiлiгi.

6.Оқытудың контекстiлiгi (А.А.Вербицкий).

7.Оқыту нәтижелерiн өзектендiру.

8.Оқытудың элективтiлiгi.

9.Бiлiм алу мұқтаждығын дамыту.

10.Оқытудың саналылығы.

|  |
| --- |
| **БІЛІМ БЕРУ ҰЙЫМДАРЫНДАРЫНДА ЖАС ӘДІСКЕР МАМАННЫҢ КӘСІБИ ӨСУІНІҢ АЛҒЫ ШАРТТАРЫ** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Қазақстандық білім беру жүйесінің дамуы, жаңа стандарттардың енгізілуі, білім беру қызметкерлері, әсіресе мектепке дейінгі білім беру ұйымдарының әдіскерлері қызметіне жаңа талаптар қойды. Бүгінде әдіскер мектепке дейінгі ұйым педагогтарына әдістемелік, кеңес беру, ақпараттық көмекті заманауи құралдарды, әдістер мен технологияларды, ақпараттық- білім беру ортасының мүмкіндіктерін пайдалана отырып, өз қызметін тиімді түрде жүзеге асыруы тиіс.Қазақстан Республикасының Президенті Н. Назарбаевтың Қазақстан халқына «Қазақстандықтардың әл-ауқатының өсуі: табыс пен тұрмыс сапасын арттыру» атты  жолдауында: «Білім беру ісінде 4К моделіне: креативтілікті, сыни ойлауды, коммуникативтілікті дамытуға және командада жұмыс істей білуге басты назар аударылуда»-деп атап көрсеткен болатын.***Кәсібилік***- адамдардың күрделі (кәсіби) жұмысты кез-келген жағдайда жүйелі түрде тиімді және сенімді жасайтын ерекше қасиеті.Бұл ретте ***кәсіби қызмет***ұғымы күрделі жұмыс ретінде түсіндіріледі, ол адамның алдына нормативті қалыптасқан сипаты бар кез-келген нәрсенің орындалу тәсілі ретінде ұсынылады. Кәсіби қызмет объективті тұрғыдан күрделі, сол себепті оны игеру қиын, теориялық және тәжірибелік оқудың ұзақ мерзімін қажет етеді.Әдіскер педагогтармен ақпараттық-білім беру ортасында өзара үйлесімді жұмыс жасауы үшін оқу, шығармашылық және кәсіби міндеттерді ақпараттық-коммуникациялық технологияларды, ұйымдастыру формаларын, ақпараттық байланыс құралдары мен әдістерін, электронды әдістемелік қызметтер (сайттар, мәліметтер базасы мен банкі және т.б.) қолданып жүзеге асыруда құзырлы болуы тиіс.Кәсіби қызметтің дамуы және жүруін қамтамасыз етуде мынадай ерекше шарттар маңызды рөл атқарады: педагогтар және балалар ұжымындағы моральдық-психологиялық атмосфераның сипаты, педагогтардың педагогикалық мәдениетінің дәрежесі және т.б.Кәсіби қызметтің даму бағытын анықтауда, әдістемелік қызмет іске асатын кеңістік жағдайын есепке алу маңызды рөл атқарады, өйткені оның жұмысы аймақтық, жергілікті жағдай, мектепке дейінгі ұйымның ерекшелігімен, нақты педагогикалық орта, қажетті педагогикалық кадрлардың біліктілік дәрежесі, білім беру үдерісінің жабдықталу дәрежесімен (кабинеттер, әдістемелік және ойын құралдары, жабдықтар және т.б.) ерекшеліктеріне негізделеді.Әдіскердің кәсіби қызметінің негізін құрайтын кеңістік жағдайын есепке алу қажеттілігі, жеке және ерекше, жалпы бірлік принципін іске асыруға негізделген.Әдіскерлердің кәсіби қызметінің өсуі мен қалыптасуына бірінші ретте педагогикалық жүйелер:* жүйелік-іс-әрекеттік;
* акмеологиялық;
* андрогогикалық;
* аксиологиялық тәсілдер пайдалану ықпал етеді.

**Акмеология** -(Көне грек: akme — биік, шың, табыс, logos — ілім)  [адамның](https://kk.wikipedia.org/wiki/%D0%90%D0%B4%D0%B0%D0%BC) шығармашылық ғұмырына, кәсіптілік шыңга жетуіне ықпал ететін факторлар мен заңдылықтарды зерттейтін ғылым; жаратылыстану, қоғамдық және гуманитарлық пәндер тоғысында  [пайда](https://kk.wikipedia.org/wiki/%D0%9F%D0%B0%D0%B9%D0%B4%D0%B0) болған, белгілі бір іс-әрекет сферасында адамның жоғары дәрежеде акме дамуы жөнінде ғылым. Кемелденуді өздігінен [білім](https://kk.wikipedia.org/wiki/%D0%91%D1%96%D0%BB%D1%96%D0%BC) алу, өзін-өзі түзету, өзін-өзі басқару құралдары арқылы өзін-өзі жетілдіруге қабілеттілік деп қарастырады.**«Андрагогика»**терминіне қарағанда «ересектерді оқыту», «алдағы білім алу» және «ересектер педагогикасы» терминдері жиі қолданылып жүр. Соған қарамастан, И.А.Колесникованың сөзіне сәйкес, андрагогика «адамның үздіксіз білім алуы, тек қана ересектерді білім беруді ұйымдастыру ісіне тарту немесе өндірісті, экономиканы, адамзат қауымын дамыту мақсатында үздіксіз білім беру жүйесін құруға қарағанда жаһандық деңгейдегі құбылыс екенін түсіну маңыздырақ». Оқытудың нақты бір кезеңі, оқу орнының «қабырғасы» мен ережелерімен шектелмеген жағдайда үздіксіз білім алу өміршеңдік, ал адамның өмірі үздіксіз білім алу үдерісі сипатына ие болады. Өмір бойы үздіксіз білім алу адами қасиеттердің (басқаша айтқанда,  адами келбеттің) толысуына ықпал етеді. Осы орайда ересек білім алушыны жетелеу– мемлекетік және қоғамдық құрылыстың барлық деңгейінде үздіксіз білім алу үдерісінің дамуына ықпал ету дегенді білдіреді.Жүйелілік-іс-әрекеттік тәсілді білім, білік, мотивті қалыптастыруда қолдану керек.Әдіскердің кәсіби қалыптасуы мен дамуы олардың жас ерекшелігіне, даму факторы және өзін-өзі дамуына, бірегей өмірлік және кәсіби тәжірибеге сүйене отырып, тұлғаның шығармашылық әлеуетін дамытуға қолайлы орта жасауға бағдарланып жүзеге асырылуы тиіс. Ересек адамның өзінің тәжірибесіне сүйене отырып алған білімінің мазмұны құнды да тиімді болып табылады және оңтайлы игеріледі. Сондықтан да ақпараттық білім беру ортасы жағдайында әдіскерлерді кәсіби қызметке дайындауда андрогогикалық тәсілді негізге алады.**Педагогикалық аксиология**:* 1. тәрбие, білім, оқу, педагогикалық қызметі адам өмірінің құндылықтары ретінде қарастырылатын педагогикалық білім тарауы; 2.педагогикалық қауымдастың жаңалықты, инновацияларды қабылдауы, бағалауы және игеруі жөнінде ғылыми білім (әлеуметтік-педагогикалық қауымдастықтың жаңаны кабылдау туралы ілім.

*Әдіскерлердің ақпараттық-білім беру ортасы жағдайында кәсіби қызметке дайындығының қалыптасуының принциптері:*

|  |  |
| --- | --- |
| **Әдістемелік принциптер** | **Оқытудың ерекшеліктері** |
| Белсенді шығарма-шылық қатысу  принципі | Әдіскер білімді жұмысқа араласа отырып алады, бұл ретте өзінің кәсіби қызметінің формасы мен мазмұнын жетілдіруге белсене қатыса алады. |
| Үздіксіздік принципі | Әрбір алдыңғы кезең қызметінің қорытындысы келесі кезеңнің басталуын қамтамасыз етеді. Үдерістің үздіксіздігі оқу мазмұны мен әдістің өзара барлық саты бойынша сабақтасқан инвариативті технология арқылы жүзеге асырылады. |
| Жеке-тұлғалық тәсіл принципі | Ересек тұлғаның даму заңдылығын, өзінің жинақталған тәжірибесін есепке алу. Тұлғаның шығармашылық әлеуетінің дамуына жағдай жасау. Ересектерді оқыту субъективтілікке, тұлғаның іс-әрекетін саналы түрде анықтауына бағдарланады. |
| Оңтайлы нұсқаны таңдау принципі | Әдіскерде вариативті ойлауды дамыту, яғни мәселенің  түрлі  нұсқадағы мүмкіндіктерін            түсіну, нұсқаларды  жүйелі түрде сұрыптау және оңтайлы  нұсқасын  таңдау. |
| Психологиялық жайлылық принципі | Бұнда       педагогикалық        ынтымақтастықтық идеяларын жүзеге  асыруға бағдарланған жайлы атмосфера жасалады. |
| Ашықтық принципі | Өзін-өзі оқыту мүмкіндігі, әдіскерлердіңөзін-өзі оқытуды ұйымдастыруы. |
| Субъект-өзара субъектік  іс- қимыл | Өзара іс-қимылда прагматизмді басшылыққа аламыз, білім беру үдерісіне қатысушылар арасында диалогты қолданамыз. |

 Әдіскерде мынадай тұлғалық қасиеттер болуы керек: адалдық, өнегелік, жоғары жауапкершілік және моральдық тұрақтылық, бірге жинақылық, ұйымдастырушылық, әдептілік, ұстамдылық, зейінділік, риясыздық, түсінушілік.**Әдіскердің маңызды кәсіби сапаларына**жатады:* Тіл тапқыштық;
* Шешім тез қабылдау білу білігі;
* Талдау қабілеті;
* Ұйымдастырушылық қабілеті;
* Іскерлік ;
* Дамыған интуиция;
* Жақсы жады;
* Психологиялық тұрақтылық;
* Жарқын жүзділік;
* Мәдениеттің жоғары деңгейі;
* Белсенділік.

Әдіскер мен педагогикалық ұжымның өзара байланысы әрбір педагогтың жеке бас ерекшелігін ескере отырып жүргізілуі тиіс, сондықтан да интербелсенді және тұлғалық-бағдарлану технологиясын әдістемелік жұмыста қолдануы керек. Мектепке дейінгі ұйымдарда педагогтердің кәсіби деңгейін арттыру үшін өзара байланысты бес модульді бағдарлама құрастыру маңызды:-педагогтердің кәсіби құзіреттілігін арттыру;-зерттеу және тарату бойынша жұмыстарды ұйымдастыру;-педагогикалық мотивация жұмысты қамтамасыз ету;-тәрбиеленушілердің отбасыларымен өзара қарым-қатынасы;-аттестация кезеңде педагогтерге әдістемелік қолдау көрсету.Қорыта келе, жоғарыда көрсетілген педагогикалық жағдайларды сақтау әдіскерге кәсіби қызметін барынша тиімді орындауға мүмкіндік береді. **Пайдаланылған әдебиеттер:**1. Мемлекет басшысы Н.Назарбаевтың Қазақстан халқына жолдауы. 2018 жылғы 5 қазан «Қазақстандықтардың әл-ауқатының өсуі: табыс пен тұрмыс сапасын арттыру» /<http://www.akorda.kz/kz/addresses/addresses_of_president/memleket-basshysynanazarbaevtyn-kazakstan-halkyna-zholdauy-2018-zhylgy-5-kazan>
2. Ш.Т.Таубаева, С.Н.Лактионова Педагогическая инноватика как теория и практика нововведений в системе образования.‐ А.,2001

 **2-дәріс(бейнедәріс түрінде):** Андрагогиканың пәні, нысаны категориялары. |

 **2-ПС (тапсырмалар түрінде):**

Андрагогиканың ғылыми ерекшелігі. Андрагогиканың басқа ғылымдармен байланысы. Андрагогика ғылымының дербестігі.

Үздіксіз білім мемлекеттің стратегиялық идеясы.

 **Үздіксіз білім беру жүйесінде ересектерді оқыту ерекшеліктері**

«Білім туралы» Заңының 24 бабында ересектерге білім беру қоғамда болып жатқан әлеуметтік-экономикалық өзгерістерге сәйкес білімдер мен дағдылардың қосымша көлеміне алуға, ересек адамдардың өмір бойы білім аду қажеттіліктерін қанағаттандыруға бағытталғандығы атап көрсетіледі. Ересектердің білім алу үрдісі тұлға дамуының басты тұжырымдамасы болып табылатын үздіксіз білім беру идеясынан туындайды. Ал үздіксіз білім – бұл мемлекеттің стратегиялық идеясы. Ересектерге білім алу үрдісі – жалпы білім жүйесінің бөлінбейтін, маңызды, өзіндік ерекшелігі бар бір бөлігі. Ересектердің білімінің басты міндеті – қазіргідей динамикалық жылдам өзгеретін қоғамда еркін еңбек ете алу, толыққанды өмір сүре алу үшін адамдарды білім, білік, дағдымен қамтамасыз етіп, алған білімді өз мәселесін шешуде тиімді пайдалана алудың жолдарын меңгерту. Сонымен қатар ересектердің білімі – әр адамға қоғамның өзгерістеріне қарай бейімделе алуға, өзінің өмірлік, рухани күштерін өзгерте, сақтай, үстемелеп қоса алуға, өз шығармашылық әлеуетін өзінің дамытуына көмектесу. Ересек адамның өз білім, білік, дағдыларын әрдайым жаңартып отыруына, қосымша білім алуына мына төмендегі жағдайлар себеп болады: - ересек адамның өмірінде ұдайы түйткілді мәселелер туындап отыратындықтан, оларды шешу үшін оларға қосымша білім, білік, дағдыларға, іс-әрекет тәжірибесіне ие болып, өмір сүру ережелерін ауыстыруға тура келеді, олар объективті түрде оқу мотивіне айналады; - кез келген жастағы адамның ақпаратқа деген тұрақты сұраныстарының болуы; - жастың ұлғаюына қарай адамның ағзасындағы ақпаратты жаңарту үрдісіне жауап беретін танымдық қызметтің әлсізденуі мен нашарлауының салдарын орнын толтыратын құрылымдардың табиғи динамикасына қарай жасына қарамастан оқуға деген қабілетінің болуы; - тіршілік әрекеті барысында басқалар үшін де, өзіміз үшін де білім алудың мазмұндық негізі бола алатын тәжірибе жинастыруға деген қажеттілік. Ересектерді оқыту мәселесі үздіксіз білім тұжырымдамасынан туындайды. Үздіксіз білім – толассыз, тоқтаусыз білім. Белгілі ғалым Г.П. Зинченконың мақұлдауы бойынша «үздіксіз білім» термині ең алғаш рет 1968 жылы білім, ғылым және мәдениет мәселелері жөніндегі Біріккен Ұлттар ұйымының (ЮНЕСКО) Бас конференциясының материалдарында қолданылды. Ал, 1972 жылы дүниежүзінің барлық елдерінде болашақта болатын жаңалықтарға арналған «үздіксіз білім» деп аталатын тұжырымдаманы «жетекші бағыт беретін концепция» ретінде қабылдау туралы ұсыныс «Фор баяндамасында» жарияланды. Бұл ұсыныс осы жылы Токио қаласында білім, ғылым және мәдениет мәселелері жөніндегі Біріккен Ұлттар ұйымы басшылығының ұйымдастыруымен шақырылған ІІІ Халықаралық конференцияның Қорытынды баяндамасында қолдауға ие болды. Қазақстанда білімнің үздіксіздігі мәселесі С.Мусин, Б.Әлмұхамбетов және т.б. еңбектерінде көрініс тапқан. Бүгінде әлеуметтік өмірде білім берудің мәртебесі өзгерді. Соңғы уақыттарда білім беру «білімдік қызмет көрсету» аймағына айналғандықтан оған сұраныс пен ұсыныс заңдары, бәсекелестік, маркетинг сияқты нарықтық қатынастарға тән белгілер де тарай бастады. Білімдік қызмет аймағын дәстүрлі білім жүйесінен төмендегідей айырмашылықтар өзгешелейді. 1) Оқытудың мазмұнының, түрлерінің, әдістерінің әртүрлілігі. 2) Білім алушыларға білімнің деңгейін, уақытын, ақысын, мазмұны мен әдістерін, түрлерін таңдауға мейлінше еркіндіктердің берілуі. 3) Білімдік қызметті тұтынушылардың қажеттіліктеріне бағыттау. 4) Көрсетілетін білімдік қызметке кепілдіктің берілмеуі. 5) Әртүрлі білімдік қызметтер арасындағы бәсекелестік. 6) Білімдік қызметтің ақылы болуы. Ересек адамдарды оқытуды ұйымдастырғанда қазіргі білім беру жағдайында олардың тап болатын әдеттегі сыртқы және ішкі қиыншылықтарды ескерілуі тиіс. Психофизиологиялық қиыншылық.Кейбір ересек адамдарда өзінің оқуға деген қабілетінің төмендеуіне қатысты ішкі кедергілер туындайды. Бұған оқу ақпаратын қабылдау, есте сақтау, қайталау қабілетінің нашарлауы жатады. Алайда ғалымдар адамдарға кез келген жаста оқуға болатынын дәлелдеуде. Олардың пайымдауларынша адам өмірінің әртүрлі кезеңінде есте сақтаудың әртүрлі қызметі, назардың басқа түрлері алдыңғы қатарға шығып, ішкі түрткісі өзгереді. Ересек адам ақпаратпен тиімді жұмыс істеудің сәйкес жеке дара тәсілдерін қолдануға қабілетті болады. Бұл оқу субъектісі ретінде өзінің ерекшеліктері туралы білімі, оқуға деген қалыптасқан тұрақты мотиві болғанда ғана мүмкін болады. Әлеуметтік-психологиялық қиыншылық.Кейбір ересек адамдар өзін оқушының орнында жайсыз, тіпті қорқынышты сезінеді. Бұл әсіресе әкімшілік орындарды қызмет атқаратын адамдарға қатысты. Психологиялық тұрғыдан алғанда олар өз еркімен педагогикалық ықпалдың «объектісіне» айналуға дайын емес болады. Әлеумметтік қиыншылық.Қоғам білімнің жаңа деңгейінің талап етпесе немесе кәсіби мәртебе үшін алған білімі жеткілікті болғанда ересек адам үшін білімін жалғастырудың мәні болмайды. Психологиялық-педагогикалық қиыншылық.Бұл осы заманғы адам үшін өмірлік білім алу қажеттілігі мақсатының қалыптаспағандығы. Үздіксіз білім алуға саналы адам ретінде өзі туралы, өз қабілеті, оқу материалын қабылдау ерекшелігі мен меңгеруі, ақпараттық қажеттілігі туралы тиісті білімдердің болмауы кедергі келтіреді. Білім алу үрдісіне ене отырып, ересек адам онда белсенділік танытуға тырысады. Бір жағынан ол оқудың ұсынылған мазмұнын іштей қабылдайды. Кейде ол оны теріс қабылдап, тіпті ұсынылған ақпараттан бас тартуы да мүмкін. Екінші жағынан, білім беру қызметінің тұтынушысы ретінде ересек адам оқытушы мен білім беру мекемесінің еңбегін алатын «сатып алып қана қоймай», «өнімнің» сапалы болуын талап етеді. Кез келген жастағы ересек адамның оқуда нашар болу сияқты қорқыныш сезімі жас баладан да қатты болады. Сондықтан білім беру үрдісін жетістікке жету бағыттылығы бойынша жасаған жөн. Ересектерді оқыту жүйесіндегі білім беру мазмұны ашық сипатқа ие. Ересек адамның оқу ақпаратының көздерімен байланысы ерекше болады. Осыған орай әдебиет пен бағдарламалық өнімдердің кең ауқымын ұсынып, заманауи дерек көздерін пайдалану арқылы оны өз бетінше ақпараттық ізденіске бағыттау керек. Бұл ретте білім берудегі аутенттілік (түпнұсқалық) ұстанымы өте маңызды, өйткені ересек адам алғашқы дерек көздерін өз бетінше талдауға қабілетті. Осындай талдау білім алудың нәтижелі жолы болып табылады. Ересек адамды оқыту, әдетте, жеке уақыт тапшылығы жағдайында жүзеге асатынын ұмытпаған жөн, сондықтан мұндайда жеке дара ұсыныстар мен мүмкіндіктерді ескере отырып, уақытты нақты белгілеу аса маңызды. Ересектерге білім беру мәдени, әлеуметтік құбылыс және білім берудің метажүйесі ретінде мемлекеттік-қоғамдық құндылыққа ие, адамның, қоғамның, елдің пайдасы үшін білім беру саясатының басты ұстанымдарын анықтайды. Ол елдің тұтас мәдени кеңістігін, ересек адамдардың барлық қатегориясын қамтиды. Ересектерге білім беру жүйесі қазіргі қоғамның прогрессивті-қарқынды, эволюциялық дамуын тұрақтандыратын тетік қызметін атқарады. Ересектерге білім беру үрдісінің үлгісінде андргогикалық және контекстік жағынан келу зерттеп қарастырылады. Бірінші ұстаным өкілдері білім беру барысында басқару іс-әрекетінің төрт негізгі түрін қалыптастыру керек дейді, олар: ойлау, шығармашылық, қарым-қатынас, рефлексия. Екінші бағыттың өкілдері әлеуметтік, мәндік контекске көңіл бөліп, шынайы мәселелерді шешудің тәжірибесін пайдалану, оқыту мәдениеті мен кәсіби іс-әрекет арасындағы шектің ашық және анық екенін ескеру қажет дегенді айтады. Андрагогикалық амалды қарастыра отырып, негізгі іс-әрекетке мыналарды жатқызамыз: академиялық түрдегі оқыту іс-әрекеті, кәсіби іс-әрекет, оқыту-кәсіби іс-әрекет, жалпы мәдени іс-әрекет. Бұл топтардың бірігуі ересек адамдарды терең білімдерді игеруге бағыттайды, оларға сүйене отырып ересек адам кезе келген тақырыптағы кәсіби іс-әрекеттің негізгі және қосымша жақтарын дамыта алады. Осылайша, ересектерге жалпы білім берудің мәдениетін қалыптастыру олардың түпкілікті білім инвариантын игеруімен айқындалады, бұл қажетті ақпаратты қолдана отырып қандайда бір тұжырымдамалар, теориялар мен ойларды тани алып, өзінше жасай алуы дегенді білдіреді. Бұған қоса, білімді ересек адам игерген білімі мен мәдениетін әдеттегі, қалыптан тыс шешімдермен қатар, жаңа шығармашылық мәселелерді шешуде өзектендіріп, дұрыс қолдана алады. Осылайша, жаңа әдіснамалық нысандарды іздеу ересектерге білім берудің мәдени ерекшелік, әлеуметтік құбылыс және білім беру метажүйесі ретінде өзара шарттастығын ұғынумен байланысты. Ересектерге білім беру жүйесінің философиялық-әдіснамалық негізі ересектерге заманауи білім беруді ересек адамның өмір ағымымен толыққанды мәні аясындағы адами және әлеуметтік-мәдени болмыс ретінде қабылдау болу керек. Ересектерге білім беру саласындағы адам жайлы философиялық антропология ойларын түсіндіру оның бейнесінің біртұтастығын қалпына келтіру қажетті туралы, ересек адам дамуының тетіктері туралы білімдер мен рәсімдердің бірігуі туралы айтады. Ересектерге білім берудің философиялық-педагогикалық жағы мынадай негізгі ойларға сүйенеді: адамға қатысы жоқ болмыстың түбегейлі көпөлшемділігін және көпдеңгейлігін, ал субъект ретінде ересек адам болмысының даралығын, әмбебаптығын ескеру қажет; әлемнің көпдеңгейлі мен ересек адамның субъекті болмысының көпөлшемділігі арасында өзара байланыс бар; ересек адамның жоғары талпынысын, өзі үшін сыртқы ықпалдарды анықтап, оларды қабылдау немесе қабылдамау құқығын қорғау қажет; ересек адамның субъекті болмысының вирутальды тереңдігі дегеніміз қазіргі және келешек дамуы ғана емес, кез келген адамның бойынща жасырын вирутальды мүмкіндіктердің түпсіз ішкі дүниенісінің бар екенін мойындау; ересек адамның субъекті әлемін оның әлеуметтік рөлдерін орындаумен теңестіруге болмайды, оған өзі қарым-қатынас жасауға мәжбүр қоғамның өкілі, агенті деп қарауға болмайды; ересек адамның білімін субъектілер арасындағы және диалогтік қатынас аясында ашу басқалармен терең, ашық немес жасырын, ортақтастығын көрсетеді; ересек адамның тіршілік әрекеті аясында үдемелі қозғалысының үздіксіздігі білім берудің әмбебаптық, эвристикалық қозғалмалы, көп қызметтік және жағдайларға байланысты сипатын арттырады. Бұл ойлардың өзара шарттастығы ересектерге білім беру жүйесінің негізгі ережелерін қалыптастыруға көмектеседі. Олар: - ересектерге білім беру жүйесінде қабылданған мемлекеттік шешімдердің тарихи уақыт жағынан жалпылама және жергілікті болуы; - білім беру үлгілерінің қызмет етуінің жобалы және шынайы болуы; - білім беру жүйесінің контекстік мазмұнының, эволюциялық кең жайылуының логикасының болуы; - білім беру іс-әрекетінің басқарушылық үлгісінің, гуманитарлы-онтологиялық іскерліктің болуы; - нәтижелерге жетудің қайшылықсыз тұжырымды, мәдени технологиялық болуы; - жаңа мақсатқа болжам арқылы ілгерілеу, анықтау және қабылдау; - әрбір адамның рухани субъектілігін мойындау, топтардың, елдердің, құрлықтардың әлеуметтік әріптестігі мен мәдени қарым-қатынасын нығайту; Ересек адамының, маманның кәсіби құзіреттілігін жетілдіру, жеке тұлғаны дамыту сонымен қатар әдіснаманың мына төмендегі ұстанымдарын басшылыққа алғанда нәтижелі болады: дербестік пен субъектілік, рефлексивтілік және оқыту нәтижелерін өзектілендіру. Сонымен, философиялық-білім беру, психологиялық-андрагогикалық және мәдени-технологиялық бағыттардың әдіснамалық бірігуі ересектерге білім берудің басты өлшемдерін анықтайды, ойлардың мазмұндық негізін құрайды. Бұл ересектерге білім беру саласында психологиялық-педагогикалық зерттеулердің жаңа әдістерін жасап, анықтауды талап етеді. Бұл талаптардың жиынтығы ересектерге білім берудің идеологиясы мен технологиясында жаңа ғылыми бағыттың – ересектерге білім беру менеджменті негізінің іргетасын қалайды, ол ол өз кезегінде ересектерге үздіксіз білім беру аясында қоғамды басқарудың озық - тиянақты, тұрақты-эволюциялық сапалы тәсілдерін жасау үшін қажет. Әдебиет: Тұрғынбаева Б.А. Андрагогика. Алматы «Алатау» баспасы, 2011.-180 б. Змеев С.И. Основы андрагогики. – М.: Флинта. Наука, 1999.-245 с. Громкова М.Т. Андрагогика: теория и практика образования взрослых. ЮНИТИ-М.: - 2005. – 310 с.

Пожалуйста, не забудьте правильно оформить цитату:
Абдраманова, Г. Б. Үздіксіз білім беру жүйесінде ересектерді оқыту ерекшеліктері / Г. Б. Абдраманова, Г. К. Оспанова. — Текст : непосредственный // Молодой ученый. — 2016. — № 5.2 (109.2). — С. 39-41. — URL: https://moluch.ru/archive/109/26703/ (дата обращения: 10.09.2020).